Source: https://www.riigiteataja.ee/akt/413112013007
Timestamp: 2019-06-17 21:39:31+00:00

Document:
Narva- Jõesuu Linna Ühisveevärgi ja - kanalisatsiooniga liitumise eeskiri – Riigi Teataja
Narva- Jõesuu Linna Ühisveevärgi ja - kanalisatsiooniga liitumise eeskiri
Narva- Jõesuu Linna Ühisveevärgi ja - kanalisatsiooniga liitumise eeskiri - sisukord
§ 3 Ühisveevärgi ja –kanalisatsiooni arendamine
§ 5 Ühisveevärgi ja –kanalisatsiooni ulatus
§ 12 Liitumiskulude jagamine
RT IV, 13.11.2013, 7
Vastu võetud 29.09.2010 nr 22
Määrus kehtestatakse Ühisveevärgi ja -kanalisatsiooni seaduse § 5 lg 21 alusel ja kooskõlas KOKS § 6 lõikega 1.
(1) Narva- Jõesuu linna ühisveevärgi ja –kanalisatsiooniga liitumise eeskiri (edaspidi eeskiri) sätestab liitumise tingimused ja nõuded ning määrab liitumise korra Narva- Jõesuu linnas.
(2) Eeskiri on kohustuslik täitmiseks kõigile ühisveevärgi ja –kanalisatsiooniga seotud juriidilistele ja füüsilistele isikutele Narva- Jõesuu linnas.
1) kanalisatsiooni vaatluskaev – maapinnale ulatuva luugiga kaev (toru) kanalisatsiooni torustikul;
2) mõõdusõlm – vee või reovee mõõtmiseks ettenähtud arvestist ja arvesti juurde kuuluvast armatuurist koosnev tehniline sõlm;
3) paisutustase – tõenäoline tase, milleni võib tõusta reo- ning sademevee tasapind ühiskanalisatsioonis;
4) peakraan – ühisveevärgi viimane sulgemisseade enne kinnistu veevärki;
5) peatoru – ühisveevärgi või –kanalisatsiooni torustik, mille kaudu toimub kinnistute veega varustamine või kinnistutelt reo- ning sademevee ärajuhtimine;
6) reostus – vee omadusi halvendav reoainete, organismide, soojuse või radioaktiivsuse sisaldus vees;
7) sademevee kanalisatsioon – ehitised ja seadmed sademevee ärajuhtimiseks;
8) tegevuspiirkond – piiritletud maa-ala kus vee-ettevõtja osutab veega varustamise ja reo- ning sademevee ärajuhtimise teenuseid;
9) volitatud isik – isik, kes linnavolikogu otsusega on volitatud kontrollima kinnistu veevärgi ja kanalisatsiooni vastavust nõuetele;
10) ühendustoru – kinnistu veevärki veega varustav või kinnistu kanalisatsioonist reo- või sademevett ärajuhtiv toru peatorust liitumispunktini, viimane kaasaarvatud;
(2) Ühisveevärgi ja –kanalisatsioonina käsitletakse ühisveevärki või ühiskanalisatsiooni eraldi või mõlemat koos.
§ 3. Ühisveevärgi ja –kanalisatsiooni arendamine
(1) Ühisveevärgi ja –kanalisatsiooni peab välja arendama selliselt, et Narva- Jõesuu linnavolikogu poolt kinnitatud ühisveevärgi ja –kanalisatsiooni arendamise kavaga (edaspidi arendamise kava) määratud ühisveevärgi ja –kanalisatsiooniga kaetaval alal oleks võimalik tagada kõigi kinnistute veega varustamine ja reo- ning sademevee ärajuhtimine vastavuses arendamise kavale.
(2) Ühisveevärgi ja –kanalisatsiooni arendamine vastavalt arendamise kavale tagatakse liitumistasuga.
(3) Ühisveevärki ja –kanalisatsiooni arendab linnavolikogu poolt määratud vee-ettevõtja temale kinnitatud tegevuspiirkonnas.
(2) Kinnistu liitumine ühisveevärgi ja –kanalisatsiooniga toimub kinnistu omaniku või valdaja taotlusel tema (edaspidi liituja) ja vee-ettevõtja vahel sõlmitud liitumislepingu alusel.
(3) Ühisveevärgi ja –kanalisatsiooniga liitumise eest maksab liituja vee-ettevõtjale liitumistasu eeskirjas sätestatud korras. Veevarustuse ja reo- ning sademevee ärajuhtimise teenuse kasutamise lõpetamisel liitumistasu ei tagastata.
(4) Ühisveevärgi ja –kanalisatsiooniga liitunud kinnistu omaniku vahetumisel või kinnistu veevärgi ja kanalisatsiooni või selle osade vahetamisel ei tule tasuda liitumistasu, kui ei muutu liitumistingimused.
(5) Kui ühisveevärgi ja –kanalisatsiooniga liitunud kinnistu omanik või valdaja soovib kasutada täiendavaid veevarustuse või reo- ning sademevee ärajuhtimise teenuseid (siinhulgas reoainete ärajuhtimist) või kasutada neid ulatuses, millega kaasneb ühisveevärgi ja kanalisatsiooni laiendamine või ümberehitamine, käsitletakse seda liitumisena ning see toimub eeskirja kohaselt. Otsuse missuguse teenusmahu muutuse korral on vaja taotleda uut liitumist, teeb vee-ettevõtja.
(6) Kui vee-ettevõtja või kinnistu omanik või valdaja taotleb liitumispunkti asukoha muutmist, toimub see taotleja kulul. Viimasel juhul käsitletakse seda eeskirja kohaselt toimuva liitumisena. Liitumistasuga tagatakse ühisveevärgi ja -kanalisatsiooni arendus, ühisveevärgi ja –kanalisatsiooni ehitiste ja seadmete vastavus nõuetele, keskkonnakaitse tingimuste täitmine ning põhjendatud tulukus.
§ 5. Ühisveevärgi ja –kanalisatsiooni ulatus
(1) Ühisveevärgi ja –kanalisatsiooni ning kinnistu veevärgi ja kanalisatsiooni vaheliseks piiriks on vee-ettevõtja poolt määratud liitumispunkt.
(2) Liitumispunkt asukoht määratakse kooskõlas Ühisveevärgi- ja kanalisatsiooni seaduse § 3 sättega.
(3) Ühisveevärgi ja –kanalisatsiooni ehitistele kehtib kaitsevöönd vastavalt keskkonnaministri määrusele nr 76 “Ühisveevärgi ja –kanalisatsiooni kaitsevööndi ulatus”.
(1) Kinnistu liitumiseks ühisveevärgi ja –kanalisatsiooniga esitab liituja vee-ettevõtjale vormikohase taotluse mis peab sisaldama:
7) ettepanekut kinnistu veevärgi ja kanalisatsiooni ühisveevärgi ja –kanalisatsiooniga ühendamise tähtaja kohta;
(2) Vee-ettevõtjal on õigus nõuda lisaks käesoleva paragrahvi lõikes 1 toodule täiendavaid andmeid ja selgitusi, kui need on vajalikud taotluse läbivaatamiseks ja liitumistingimuste väljastamiseks.
(1) Vee-ettevõtja vaatab liitumise taotluse läbi 30 kalendripäeva jooksul taotluse esitamise päevast alates ning väljastab taotlejale liitumistingimused.
(4) Vee-ettevõtjal on õigus rahuldada taotlus piiratud ulatuses kui taotluse rahuldamisega võib kaasneda häireid klientide veega varustamises või reo –ning sademevee ärajuhtimises. Taotluse rahuldamata jätmisest või rahuldamisest piiratud ulatuses teatatakse taotlejale kirjalikult koos põhjuste äratoomisega.
(1) Kinnistu veevärgi ja kanalisatsiooni liitumisprojekt peab olema koostatud vastavuses õigusaktide ja normdokumentidega. Projekt peab vastama vee-ettevõtja poolt väljastatud liitumistingimustele ning Narva-Jõesuu linnavalitsuse poolt väljastatud projekteerimitingimustele.
(3) Liituja ning vee-ettevõtja kokkuleppel võib liituja samaaegselt liitumisprojektiga tellida ka liitumiseks vajaliku ühisveevärgi ja –kanalisatsiooni ehitusprojekti, milleks sel juhul väljastatakse ühisveevärgi ja –kanalisatsiooni rajatiste projekteerimise tehnilised tingimused.
(1) Liitumisleping sõlmitakse 30 kalendripäeva jooksul peale liitumisprojekti vee-ettevõtjale kooskõlastamiseks esitamist, kui ei ole kokku lepitud teisiti. Liitumisprojekt esitatakse kahes eksemplaris, millest üks tagastatakse kooskõlastatult pärast liitumislepingu sõlmimist liitujale.
2) liitumistasu suurus;
5) vajadusel muud vajalikud nõuded liitumisele.
(3) Vajadusel võib vee-ettevõtja liitumisprojekti läbivaatamisel nõuda tehniliste asjaolude selgitamiseks liitujalt kinnistu veevärgi ja kanalisatsiooni projekti esitamist kogu mahus.
(4) Vee-ettevõtjal on õigus liitumislepingut mitte sõlmida kui liitumisprojekt ei vasta eeskirja §8 lõigete 1 ja 2 nõuetele. Sel juhul tagastatakse liitumisprojekt kooskõlastamatult põhjuste äranäitamisega.
(1) Liitumislepingu järgselt, kui lepingu osapooled on täitnud lepingulised kohustused, fikseerinud liitumispunktid piiritlusaktiga ning liitujal on võimalik saada lepingu kohastel liitumistingimustel ühisveevärgist vett ja juhtida ühiskanalisatsiooni reo- ning sademevett, tekib liitujal õigus veevarustuse ja reo- ning sademevee ärajuhtimise teenuslepingu sõlmimiseks.
(3) Kinnistu veevärk ja kanalisatsioon peavad olema paigaldatud vastavuses õigusaktide, normdokumentide ja projektlahendusega. Liituva kinnistu veevärgi ja kanalisatsiooni vastavust nõuetele on õigus kontrollida linnavolikogu otsusega volitatud isikul. Puuduste ilmnemisel vormistatakse puuduste kohta kahes eksemplaris akt, millest üks antakse liitujale ning liitujal ei teki teenuslepingu sõlmimise õigust enne puuduste kõrvaldamist.
(4) Liitumistasu eest ehitatud või ümberehitatud ühisveevärk ja –kanalisatsioon ning liitumispunktid jäävad vee-ettevõtja omandisse.
(5) Liitumisleping lõpetatakse liituja taotlusel kui ta loobub ühisveevärgi ja –kanalisatsiooniga liitumisest.
(6) Vee-ettevõtjal on õigus liitumisleping lõpetada:
3) kinnistu omaniku surma korral kui tal ei ole pärijat;
4) muudel liitumislepingust tulenevatel põhjustel.
(7) Liitumislepingu lõpetamisel katab liituja vee-ettevõtjale lepingu lõpetamise hetkeni tehtud tööde ja tööde katkestamisega seotud kulutused, välja arvatud käesoleva paragrahvi lõike 7 punktis 3 toodud juhul.
(1) Liitumistasu muutub sissenõutavaks liitumislepingu sõlmimisel kui liitumislepingus ei ole sätestatud teisiti.
(2) Liitumistasu suuruse arvutab vee-ettevõtja.
(3) Liitumistasu suuruse arvutamisel võetakse arvesse kõiki ühisveevärgi ja –kanalisatsiooni ehitiste projekteerimise ja ehitamise ning ümberehitamisega seotud otseseid ja kaudseid kulusid, sh tänavate sulgemise, projektijuhtimise, järelevalve, finantsteeninduse jm kulusid ning need kuuluvad liitumistasu hulka.
(5) Liitumistasu hulka ei arvata tagastamatu abi eest tehtud kulutusi.
(6) Ühistes huvides kasutatavate ühisveevärgi ja –kanalisatsiooni ehitiste rajamise kulude tasumine toimub vee-ettevõtja ja liituja vahelise lepingute alusel. Kui kulud tehti kinnistute liitumiste tagamiseks, kuuluvad need kinnistute liitumistasu hulka.
§ 12. Liitumiskulude jagamine
(1) Ühisveevärgi ja –kanalisatsiooni ehitiste rajamise kulude jagamisel kinnistute vahel võib aluseks olla kinnistute suurus, kinnistute maksimaalse ehitusliku kasutatavuse võimalus, korterite arv, tänavafrondi pikkus või mõni muu tehtud kuludele suunatud näitaja või nende kombinatsioon mis antud ehituspiirkonda paremini sobib.
(2) Kui aluseks võetakse kinnistute maksimaalne ehituslik kasutatavus, on selleks planeeringu kohane ehitiste kõrgus või korruste arv korrutatud täis ehitada lubatud kinnistu pindalaga.
(3) Sademevee kanalisatsiooni ehitiste rajamise kulude jagamisel kinnistute vahel, sealhulgas teed ja tänavad, võib olla aluseks kinnistute suurus või sellest kõvakattega kaetud osa, sealhulgas katused.
(4) Tootmis- ja ärimaadel või mujal kus kinnistutele tagatud ühisveevärgi ja –kanalisatsiooni teenuste mahud on oluliselt erinevad tavapärasest võib kulude jagamise aluseks olla kinnistutele tagatavad teenuste mahud.
(5) Põhjendatud juhtudel, lähtudes kinnistutele tagatud teenuste mahtude, iseloomu või kinnistute paigutuste olulistest erinevustest võib ühes ehituspiirkonnas kasutada erinevaid kulude jagamise aluseid.

References: § 3

§ 5

§ 12
 § 5
 § 6

§ 3

§ 5
 § 3
 §8

§ 12